GiliGold/VAD_KnessetCorpus huggingface dataset:
משה גפני: אי-אפשר להגיע לדיון כשטוענים "נושא חדש".
אורית סטרוק: - - - הרב אלי כשהוא חזר מהנסיעה לאושוויץ - - -
אורית סטרוק: גברתי היושבת-ראש, כשהרב אלי בן-דהן – כשהוא חזר מהנסיעה - - -
קארין אלהרר: חבר הכנסת גפני, החליט להפריע.
אורית סטרוק: שגם הרב גפני, חבר הכנסת גפני, ישמע אותי.
משה גפני: היא לא תסיים את הדיון.
הלשכה המשפטית: נכון, אי-אפשר להצביע.
קארין אלהרר: גפני, אנחנו לא נצביע - - -
משה גפני: על-פי התקנון אי-אפשר להמשיך את הדיון.
קארין אלהרר: אפשר.
משה גפני: אי-אפשר.
אורית סטרוק: למה אי-אפשר?
משה גפני: אי-אפשר, בגלל שהיא לא תסיים את הדיון.
משה גפני: מרגע שאני טוען "נושא חדש", צריך ללכת לוועדת הכנסת.
יריב לוין: אי-אפשר להצביע, אפשר לדון.
משה גפני: כתוב: לא תסיים את הדיון.
יריב לוין: מאה אחוז, לא סיימנו.
יריב לוין: לא נצביע.
יריב לוין: היא יכולה להמשיך לדון.
יריב לוין: חבר הכנסת גפני, הבשורה הזאת על שיתוף הפעולה המחודש בין הבית היהודי לסיעות החרדיות, קירבנו משהו בעם ישראל - - -
משה גפני: הבשורה על שיתוף הפעולה בין הליכוד לבין יש עתיד לבין התנועה - - -
יריב לוין: קירבנו משהו בעם ישראל.
משה גפני: יש פה הרבה שיתופי פעולה.
משה גפני: תגיעו רחוק עם שיתופי הפעולה האלה.
יריב לוין: אני מתקשה להתרשם מזה - - -
דב ליפמן: יש הרבה שיתוף.
יריב לוין: קשה להתרשם מזה.
אלי בן-דהן: מה רע בזה?
קארין אלהרר: אני מבקשת.
יריב לוין: אין רע.
יריב לוין: אני רק מתקשה להתרשם - - -
משה גפני: שיתוף הפעולה שלכם עם יש עתיד הוא מרשים.
קארין אלהרר: סליחה, גפני.
משה גפני: אבל אי-אפשר לדון.
קארין אלהרר: גפני, אתה לא תפריע.
משה גפני: אני לא מפריע.
קארין אלהרר: אתה מפריע.
משה גפני: אני עוזר לך.
יריב לוין: אפשר לדון, אי-אפשר לסיים את הדיון.
קארין אלהרר: חברת הכנסת סטרוק, את רוצה עוד הסתייגויות.
קארין אלהרר: שמעתי.
אורית סטרוק: הייתי באמצע משפט - - -
אורית סטרוק: אם שמת לב, אני פה הכי מנומסת מכולם, וכולם צועקים כל הזמן.
אורית סטרוק: אני מנסה להשלים משפט - -
יריב לוין: איפה כתוב שאי-אפשר להמשיך את הדיון?
משה גפני: כתוב שלא לסיים את הדיון.
קארין אלהרר: תן לחברת הכנסת סטרוק - - -
אורית סטרוק: - - אחר-כך אומרים שאני לא בסדר.
דוד רותם: אני אסיים את הדיון, ואני גם אצביע.
קארין אלהרר: גפני, אתה מפריע לי.
קארין אלהרר: כן, חברת הכנסת סטרוק.
קארין אלהרר: ננסה בפעם השלישית.
אורית סטרוק: רגע אחד, יכול להיות שיש לנו פה צורך להתייעצות סיעתית.
אורית סטרוק: רק רגע.
איילת שקד: התייעצות סיעתית חמש דקות.
קארין אלהרר: חמש דקות התייעצות סיעתית.
דוד רותם: אין חמש דקות התייעצות סיעתית.
דוד רותם: כבר עשינו פעם אחת בישיבה הזאת התייעצות סיעתית.
אורית סטרוק: בישיבה הזאת לא עשינו שום התייעצות.
איילת שקד: אתה מנהל או קארין מנהלת?
דוד רותם: אני יועץ של קארין.
אורית סטרוק: אל תהיה היועץ של קארין, תודה רבה.
אורית סטרוק: אחד השרים שלנו מבקש התייעצות סיעתית, אז אנחנו יוצאים להתייעצות סיעתית.
קארין אלהרר: אני מחדשת את הדיון על חוק הגיור.
אברהם מיכאלי: מתי אתה עושה הפסקה?
אברהם מיכאלי: אנחנו עובדים אצלך היום?
דוד רותם: אתם עובדים אצלי היום.
אברהם מיכאלי: סליחה, יש עוד ועדות בכנסת.
קארין אלהרר: אנחנו בסעיף 6, בהסתייגויות.
אורית סטרוק: אני באמצע ההסתייגויות שלי.
דוד רותם: ההסתייגות השלישית של חברת הכנסת סטרוק.
אברהם מיכאלי: סעיף קטן (ב)(1).
הלשכה המשפטית: (ב)(2).
אורית סטרוק: אני בהסתייגות (ב)(1).
אברהם מיכאלי: על פסקה (1) כבר דיברת.
קארין אלהרר: כבר דיברת.
אורית סטרוק: מה פתאום, אני דיברתי על - - -
קארין אלהרר: דיברת על פסקה (ב)(1).
קארין אלהרר: תאמיני לי, אורית.
קארין אלהרר: אני עוקבת.
אורית סטרוק: בפסקה (ב)(2), בחוק של אלעזר שטרן, כתוב "אחריות מינהלית" - - -
קארין אלהרר: אני מבקשת לשמור על שקט.
קארין אלהרר: אני לא שומעת.
קארין אלהרר: כן, אורית.
אורית סטרוק: בחוק של חבר הכנסת אלעזר שטרן כתוב: "אחריות מנהלית לתהליך ההכנה והלימוד לקראת גיור".
אורית סטרוק: אני מציעה להוריד את המילה "המינהלית", ושהסעיף יהיה "אחריות לתהליך ההכנה והלימוד לקראת גיור" – שוב, הרעיון מאחורי ההסתייגות הזאת שמדובר לא רק באחריות מינהלית אלא גם באחריות הלכתית לכל תהליך ההכנה.
אורית סטרוק: לא רק הגיור עצמו, אלא כל תהליך ההכנה לקראת הגיור – הלימוד של ההלכות השונות ושל משמעות - - -
קארין אלהרר: בסדר, אורית.
קארין אלהרר: בקצרה.
קארין אלהרר: יש לך 30,000 הסתייגויות על כל סעיף.
אורית סטרוק: סליחה, א', אין לי 30,000 - - -
קארין אלהרר: לא סליחה.
קארין אלהרר: את היחידה.
קארין אלהרר: חברת הכנסת סטרוק, את היחידה - - -
אורית סטרוק: אין לי 30,000 הסתייגויות.
קארין אלהרר: על כל סעיף יש לך הסתייגויות, אז את לא תסבירי לנו - - -
אורית סטרוק: כי כך צריך שיהיה.
דוד רותם: כך צריך, אבל היית צריכה להגיש אותן כתובות.
דוד רותם: אורית, את לא תסבירי בוועדה מה ההבדל בין מינהלית למהותית, כי זה ברור.
אורית סטרוק: הגשתי כתובות.
אורית סטרוק: סליחה, הגשתי כתובות.
אורית סטרוק: אלעזר שטרן, הגשתי כתובות.
אברהם מיכאלי: אני הפעם מצטרף אליה.
קארין אלהרר: אורית, זה די ברור מה הכוונה בהורדת המילה "מינהלית".
אורית סטרוק: תאמיני לי, קארין, סליחה שאני אומרת לך את זה, שבזמן שאת מסבירה לי שזה די ברור, כבר הייתי מסבירה את ההסתייגות.
קארין אלהרר: זה גם להסתייגויות הבאות, אורית.
אורית סטרוק: יש איזה מינימום - - -
קארין אלהרר: זה חל גם על ההסתייגויות הבאות.
אלי בן-דהן: אני רוצה לומר משהו.
קארין אלהרר: במשפט.
אלי בן-דהן: אני אומר במשפט.
אורית סטרוק: לא יכול להיות שבן אדם לא יכול לנמק את ההסתייגויות של עצמו.
אורית סטרוק: יש איזה גבול.
קארין אלהרר: אורית, יש גבול לכמה אפשר לנסות - - -
אורית סטרוק: בזמן שאת מסבירה לי שיש גבול לכמה אפשר להסביר, כבר הייתי גומרת להסביר את ההסתייגות שלי.
קארין אלהרר: אורית, יש גבול לכמה אפשר למשוך את הדיון.
אורית סטרוק: אני מושכת את הדיון?
אורית סטרוק: בכל ההערות שלך את מושכת את הדיון.
קארין אלהרר: דרך אגב, בהתמדה ובנחישות.
אורית סטרוק: אני חושבת שישבת יחד אתי בחדר – סליחה, הרב אלי, שישבנו יחד בחדר הזה - - -
קארין אלהרר: סגן השר ברשות דיבור.
אורית סטרוק: אני תיכף אתן לסגן השר את רשות הדיבור.
קארין אלהרר: אורית, עם כל הכבוד, את לא מנהלת את הוועדה.
אורית סטרוק: עם כל הכבוד, ישבנו יחד בחדר הזה, שמענו חברי כנסת שאינם חברי הוועדה הזאת מנמקים את עצמם באריכות הרבה יותר רבה מאשר אני, ולא יכול להיות שכשיש לי הסתייגות כתובה, אני לא אוכל לבוא ולנמק אותה במשפט קצר, יותר קצר מכל ההערה שלך.
אורית סטרוק: קודם אני אנמק ואחר-כך אני אסביר.
קארין אלהרר: עכשיו נימקת את זה פעמיים.
אורית סטרוק: לא נימקתי עדיין.
קארין אלהרר: בבקשה, סגן השר.
אלי בן-דהן: אני רוצה לומר שיש פה דבר אחר לגמרי.
אלי בן-דהן: החוק הזה, לפחות בחלקו, עבר בקריאה הראשונה.
אלי בן-דהן: בקריאה הראשונה המילה "מינהלתית" לא היתה, עכשיו חבר הכנסת שטרן מוסיף דבר מנוגד לקריאה הראשונה, מי שצריך להסביר זה הוא, לא אנחנו.
אלי בן-דהן: הוועדה צריכה להגן עלינו, כי הוועדה פה הצביעה פה אחד - - -
דוד רותם: תגדיר אותו בתור "נושא חדש".
אלי בן-דהן: דודו, זה כבר הרבה מעבר לפה אחד, כולנו הצבענו בקריאה ראשונה בלי המילה "מינהלתית" בכמה מקומות.
אלי בן-דהן: בא ביום חמישי חבר הכנסת שטרן, וזכותו המלאה.
אלי בן-דהן: מי שצריך פה להתמודד, הוא צריך לנמק למה הוא משנה מהקריאה הראשונה, לא אנחנו.
אלי בן-דהן: הכול פה גלגל הפוך לגמרי.
קארין אלהרר: זו היתה ההסתייגות השלישית.
אלי בן-דהן: זו לא הסתייגות.
אלי בן-דהן: זו הצעה לסדר ברורה.
אורית סטרוק: נוסח החוק מהקריאה הראשונה משתנה - -
אלי בן-דהן: לא יכול להיות שהנוסח הכחול משתנה.
אלי בן-דהן: אין דבר כזה.
אורית סטרוק: - - לפי גחמותיו של חבר הכנסת אלעזר שטרן בשונה ממה שהוועדה הצביעה?
אלי בן-דהן: זה ממש נוגד את כל סדרי העבודה.
אלי בן-דהן: לא יכול להיות דבר כזה.
אורית סטרוק: הרי אנחנו ישבנו כאן - - -
אלי בן-דהן: אלעזר, היועץ המשפטי, תגיד.
אלי בן-דהן: אני לא צודק?
אלי בן-דהן: יש קריאה ראשונה, הוועדה הצביעה, פתאום משנים את זה?
אלי בן-דהן: מה זה?
אלי בן-דהן: איזה סדרי עבודה זה?
אלי בן-דהן: תסבירו לי.
אלי בן-דהן: אני רוצה להבין את העניין.
דוד רותם: זה סדרי העבודה.
דוד רותם: כך עובדים.
אורית סטרוק: ישבנו כאן
אורית סטרוק: בהכנה לקריאה ראשונה - -
דוד רותם: מותר בקריאה שנייה ושלישית לשנות את החוק.
אורית סטרוק: - - ובהכנה לקריאה הראשונה, אדוני היושב-ראש - - -
<שמעון יעקבי: השאלה מי המסתייג...
דוד רותם: מי שמסתייג לא חשוב...
אורית סטרוק: בהכנה לקריאה הראשונה הוחלט להוריד מנוסח החוק כל מיני דברים שלא היתה עליהם הסכמה, והחוק עלה, כך כינינו אותו אז, כ"חוק נכה" למליאה.
קארין אלהרר: אני מוחה.
אורית סטרוק: את יכולה למחות - - -
דוד רותם: היא לא מתכוונת אליך, היא מתכוונת אלי...
אורית סטרוק: אני אחליף את המילה.
אורית סטרוק: החוק עלה בצורה מאוד-מאוד - -
אלי בן-דהן: מקוטעת.
אורית סטרוק: - - שלדית ומקוטעת וירדו ממנו הרבה מאוד קטעים משמעותיים – אני מתנצלת על הביטוי, קארין, מכל הלב – ירדו ממנו הרבה קטעים משמעותיים.
אורית סטרוק: כך הוא עלה למליאה וכך הצבענו עליו כולנו במליאה.
אורית סטרוק: לא יכול להיות שפתאום יבוא חבר כנסת, מציע חוק, ועם כל הכבוד אנחנו כבר בהכנה לשנייה ושלישית ופתאום הוא ישנה את הנוסחים והוא ישלח לאלעזר שטרן, היועץ המשפטי, מה שבא לו בשונה לגמרי ממה שמליאת הכנסת החליטה.
אורית סטרוק: איך הדבר הזה בכלל נכנס לתקנון?
דוד רותם: את רוצה לטעון "עניין חדש"?
דוד רותם: תטעני "עניין חדש" ונביא את זה לוועדת הכנסת.
אורית סטרוק: אני רוצה להבין איך דבר כזה בכלל ייתכן, ואני רוצה לשמוע את היועץ המשפטי.
<שמעון יעקבי: השאלה אם ההסתייגות נופלת או לא.
דוד רותם: לא ביקשתי ממך לעזור לי.
אורית סטרוק: אני רוצה לשמוע את היועץ המשפטי מסביר את משמעות התהליך שאנחנו כרגע נמצאים בו.
קארין אלהרר: האם יש מניעה להוסיף מילים בהכנה לקריאה השנייה והשלישית?
הלשכה המשפטית: הצעת החוק עברה בנוסח מסוים בקריאה הראשונה.
הלשכה המשפטית: הוועדה סוברנית לעשות איזה תיקונים שהיא רוצה במהלך ההכנה לקריאה שנייה ושלישית.
אורית סטרוק: הוועדה.
הלשכה המשפטית: גם.
הלשכה המשפטית: גם מציע החוק רשאי לבוא ולהציע.
הלשכה המשפטית: זה מה שהוא עשה.
הלשכה המשפטית: הוא שלח נוסח עם הצעות שלו לתיקונים לנוסח, שהוא שונה מהנוסח של הקריאה הראשונה, כמי שהציע את החוק.
הלשכה המשפטית: הוועדה יכולה, זה תלוי ביושבת-ראש הוועדה, להחליט איך לנהל את הדיון.
הלשכה המשפטית: אפשר לנהל את הדיון על בסיס הקריאה של נוסח הכחול ועל בסיס זה להוסיף הסתייגויות, ואפשר לקרוא את הנוסח שהציע חבר הכנסת שטרן עם התיקונים מהקריאה הראשונה, ועל סמך זה לעשות את ההסתייגויות.
אורית סטרוק: שאלה.
הלשכה המשפטית: השאלה שלך על ניהול הוועדה, זו לא שאלה תקנונית.
אורית סטרוק: שאלה פשוטה.
אורית סטרוק: היה ומציע החוק רוצה להכניס שינויים בנוסח הכחול שעבר בקריאה הראשונה, ויושבים פה חברי כנסת ודנים בחוק.
אורית סטרוק: לא כולם בערנות של הרב אלי בן-דהן ולא כולם שמים לב - - -
קארין אלהרר: חבל, שישנו טוב.
אורית סטרוק: סליחה, רגע.
קארין אלהרר: באמת, אורית.
אורית סטרוק: סליחה, מובא בפניהם נוסח - - -
קארין אלהרר: איזו מין אמירה זאת?
קארין אלהרר: שהם לא ערניים?
אורית סטרוק: האם לא צריכים להגיד לחברי הוועדה שהנוסח שמונח לפניהם שונה - -
אורית סטרוק: - - מהותית מהנוסח שהיה בקריאה הראשונה?
דוד רותם: הנוסח שמונח לפני חברי הוועדה הוא שונה מהנוסח בקריאה הראשונה.
אורית סטרוק: היית צריך להגיד את זה בתחילת הדיון.
דוד רותם: אני אגיד את זה מתי שאני רוצה.
דוד רותם: אני לא אשאל אותך מתי להגיד ומה.
קארין אלהרר: דודו, תודה.
אורית סטרוק: היית צריך להגיד את זה בתחילת הדיון, אחרת זה לא הוגן.
קארין אלהרר: אמרנו את זה בתחילת הדיון שיש נוסח חדש שיצא ביום חמישי, פורסם באתר הוועדה.
קארין אלהרר: זהו.
קארין אלהרר: עכשיו יש לך עוד הסתייגויות?
אורית סטרוק: היינו רוצים שחבר הכנסת שטרן יסביר למה הוא שינה.
קארין אלהרר: כי הוא רוצה.
קארין אלהרר: כי התחשק לו.
<אברהם קטלן: אני רק רוצה להוסיף שהשינוי סוטה מהחלטת הממשלה.
קארין אלהרר: סליחה, תפקיד לפרוטוקול.
<אברהם קטלן: יועץ משפטי למערך הגיור.
<אברהם קטלן: אני רוצה להוסיף שהשינוי סוטה מהחלטת הממשלה 3155, ושם כתוב אחרת.
<אברהם קטלן: שם האחריות של מערך הגיור היא לא דווקא מינהלית.
דוד רותם: החלטות הממשלה לא מחייבות את הוועדה הזאת.
<אברהם קטלן: כשהקואליציה פועלת בניגוד להחלטת הממשלה - - -
דוד רותם: הקואליציה יכולה לעשות מה שהיא רוצה.
קארין אלהרר: זה לא חדש לנו.
קארין אלהרר: האם יש לך עוד הסתייגויות, אורית?
אורית סטרוק: יש לי - -
אורית סטרוק: - - אבל הייתי רוצה שחבר הכנסת שטרן יסביר למה הוא שינה את הנוסח.
קארין אלהרר: אם הוא רוצה, הוא יסביר.
קארין אלהרר: ואם הוא לא רוצה, הוא לא יסביר.
קארין אלהרר: זאת זכותו המלאה.
יריב לוין: רבותי, הנמקת הסתייגויות זה לא סימפוזיון.
קארין אלהרר: קדימה, אורית, עוד הסתייגויות.
קארין אלהרר: אני מניחה שיש.
קארין אלהרר: יש לך עוד?
קארין אלהרר: זו הסתייגות רביעית.
אברהם מיכאלי: מה, את סופרת?
קארין אלהרר: אני סופרת.
אברהם מיכאלי: אל תעשי עין הרע...
דוד רותם: מותר לה.
איילת שקד: הוא מוסיף "מנהלתית", שלא היה בקריאה הראשונה.
קארין אלהרר: זו הסתייגות?
יריב לוין: מה שמוסכם, לא צריך הסתייגות.
אלי בן-דהן: יריב, לא היית פה.
אלי בן-דהן: יש פה שינוי ממה שהוועדה הצביעה עליו בקריאה הראשונה.
קארין אלהרר: מותר.
יריב לוין: נו, אז מה?
קארין אלהרר: אדוני סגן השר, זו זכותו של המציע.
אלי בן-דהן: יריב, הסעיף שהצבענו, הוא משנה אותו.
דוד רותם: מותר לו בקריאה השנייה והשלישית לשנות.
יריב לוין: אתה שואל אותי פרוצדורלית או מהותית?
אלי בן-דהן: יריב, זה ממש לא בהסכמות שלנו.
קארין אלהרר: סליחה, אתה לא ברשות דיבור.
דוד רותם: - - - אל תתערב לי.
דוד רותם: הרב אלי, אתה רוצה שאני אוריד את המילה "מינהלית", אז אני אוריד אותה.
אלי בן-דהן: תעשו מה שאתם רוצים.
יריב לוין: תורידו את זה.
אלי בן-דהן: הוא לא מסכים.
דוד רותם: אני אוריד את המילה הזאת.
קארין אלהרר: מי שלא ברשות דיבור, לא מדבר.
אברהם מיכאלי: כולל דודו רותם.
קארין אלהרר: עכשיו אנחנו בהסתייגות הרביעית של חברת הכנסת אורית סטרוק.
איילת שקד: שנייה.
איילת שקד: מה עם ה"מינהלית"?
איילת שקד: דודו מוכן להוריד את זה.
אורית סטרוק: אנחנו בהסתייגות הקודמת ויכול להיות שיש פה הסכמה להוריד.
דוד רותם: אני לא מוכן להוריד את זה, אני אוסיף את זה.
אברהם מיכאלי: אתה מזגזג כל שנייה.
איילת שקד: אתה מזגזג, דודו.
דוד רותם: מה אני אעשה, חצי לילה לא ישנתי בגלל כל הטלפונים שלכם.
אורית סטרוק: אה, הבנו.
אורית סטרוק: הוא חצי לילה לא ישן.
אברהם מיכאלי: ככה החוק הזה יעבור – בזגזוג.
קארין אלהרר: חברת הכנסת סטרוק, יש לך עוד הסתייגויות.
אורית סטרוק: יש לי עוד הסתייגויות.
קארין אלהרר: ההסתייגות הרביעית.
קארין אלהרר: כן, אני רושמת.
אורית סטרוק: ההסתייגות הרביעית לסעיף הזה.
אורית סטרוק: אני תיכף אסביר את ההסתייגות הרביעית.
אורית סטרוק: אני רק רוצה לפני כן לחדד ששוב במהלך כל הדיון הזה נחשפה שוב ושוב העובדה - - -
אורית סטרוק: איך אני יכולה לדבר כך?
קארין אלהרר: איילת, את מפריעה לחברה שלך.
איילת שקד: סליחה.
אורית סטרוק: אני רוצה להגיד ששוב, לאורך כל הדיון, נחשף שוב ושוב עד כמה הדבר המינימלי הזה שסוכם בהנהלת הקואליציה, שהחוק הזה יעבור - - -
דוד רותם: אורית, לא מעניין אותי מה סוכם בהנהלת הקואליציה.
דוד רותם: אני לא כפוף להנהלת הקואליציה.
אורית סטרוק: את רואה?
אורית סטרוק: חבר הכנסת רותם - -
דוד רותם: אני לא כפוף להנהלת קואליציה.
אורית סטרוק: - - שהוא כרגע על תקן חבר כנסת, הוא פשוט לא נותן לי לדבר.
קארין אלהרר: חברת הכנסת סטרוק, אמרת בדיון שהתחיל לפני יותר משעה – אמרת לפי ספירה, שלי לפחות, עשר פעמים שיש פה סטייה מהחלטה של הנהלת קואליציה.
קארין אלהרר: נראה לי שהנקודה הזאת הופנמה אצל כולם.
קארין אלהרר: עכשיו יש לך הסתייגות מהותית לדבר עליה?
אורית סטרוק: ודאי שיש לי - -
אורית סטרוק: - - אבל מה שרציתי להגיד לא שמה שקורה שונה מהחלטת הנהלת קואליציה, אלא שמה שקורה פה, סביב השולחן הזה, חושף פעם אחר פעם עד כמה אנחנו צודקים שאכן היו הסכמות בהנהלת הקואליציה - -
קארין אלהרר: זו פרשנות שלך, וזה בסדר.
אורית סטרוק: - - וההסכמות האלה נחשפות פה, והן פשוט לא דומות לסדר-היום.
קארין אלהרר: אורית, זו הפרשנות שלך, וזה בסדר, ועכשיו להסתייגות האמיתית.
אורית סטרוק: האמיתית?
קארין אלהרר: אם יש אחת כזאת.
אלי בן-דהן: הכול אמיתי.
אורית סטרוק: כל ההסתייגות שלנו הן אמיתיות, גברתי היושבת-ראש - -
קארין אלהרר: לגמרי, אבל מהותית, שאני אוכל לספור אותה.
אורית סטרוק: - - הן באות להחזיר את החוק אל המתווה הנורמלי שהיה צריך להיות ושאלעזר שטרן כבר התחיל ללכת בו - - -
קארין אלהרר: זו ההסתייגות?
אורית סטרוק: אני כבר בהסתייגות לפסקה (3).
קארין אלהרר: אורית, אני מבקשת ממך.
קארין אלהרר: את מזלזלת בזמן הדיבור שיש לך.
אורית סטרוק: לא שאני מזלזלת בזמן הדיבור שיש לי - -
קארין אלהרר: תקשיבי.
קארין אלהרר: ניתנה לך הזדמנות - - -
אורית סטרוק: - - אני הבן אדם שקוטעים אותו הכי הרבה פה אם לא אכפת לך.
קארין אלהרר: אורית, את חוזרת על עצמך בצורה שיכולה להוציא מהדעת.
קארין אלהרר: אני אומרת "אמיתי".
קארין אלהרר: את אומרת: עכשיו אני אדבר על ההסתייגות, ואז את חוזרת שוב על הטיעון שזה חזרה מהסיכום בהנהלת הקואליציה - - -
אורית סטרוק: אנחנו לא יושבים פה בחלל ריק.
אורית סטרוק: את מבינה שאפשר היה לשבת ולהעביר את החוק הזה בהסכמות בין הרב אלי בן-דהן לבין אלעזר שטרן?
קארין אלהרר: אבל אין הסכמות, זה המצב.
אורית סטרוק: אפשר היה לעשות את זה.
קארין אלהרר: אבל אין.
אורית סטרוק: אלמלא אלעזר שטרן עשה פליק-פלק לאחור - - -
אלעזר שטרן: קארין, אני חושב שזאת חוצפה, גם בניהול הישיבה - - -
קארין אלהרר: אורית, עם כל הכבוד, די.
אלעזר שטרן: - - - לא צריך לשמוע אותה.
אלעזר שטרן: יש גבולות לכל דבר.
אורית סטרוק: חוצפה בהגדרה המילונית שלה זה - - -
אלעזר שטרן: אני מדבר לא אתה.
אלעזר שטרן: על גחמות כבר שמעתי ממך הכול.
אורית סטרוק: סליחה, חבר הכנסת שטרן, דבר ראשון, לא שמעת ממני הכול, יש עוד הרבה דברים שלא שמעת.
אורית סטרוק: דבר שני, חוצפה בהגדרה המילונית זה מאדם שהוא במדרגה נחותה לעומת אדם שמעליו - -
קארין אלהרר: זה רציני, אורית?
אורית סטרוק: - - אז אני לא מתחצפת לא אליך ולא אל קארין.
קארין אלהרר: אורית, עכשיו די.
דוד רותם: אורית, יש רק נקודה אחת - -
אורית סטרוק: פסקה (3) - - -
דוד רותם: - - או שאת מנמקת, ואם את רוצה לדבר - - -
אורית סטרוק: אני מנמקת.
אורית סטרוק: אתה יושב-ראש הישיבה עכשיו?
דוד רותם: אני עכשיו יושב-ראש הישיבה.
אורית סטרוק: לקחת את ניהול הישיבה בחזרה?
דוד רותם: אני לא מסכים לשמוע שום דבר על הנהלת הקואליציה.
אורית סטרוק: אתה לקחת את רשות הישיבה בחזרה?
אורית סטרוק: הנמקה להסתייגות בפסקה (3).
אורית סטרוק: הסעיף כפי שהוא כרגע בהצעת החוק כתוב "פיקוח מנהלי על תהליך הגיור בצבא ההגנה לישראל".
אורית סטרוק: אני מציעה בהסתייגות שלי לשנות את זה ל"עריכת הגיורים בצבא ההגנה לישראל".
דוד רותם: זה סעיף 3?
אורית סטרוק: זה פסקה (3), כאשר המטרה של ההסתייגות - - -
דוד רותם: בסדר, מקובל.
אורית סטרוק: אני מנמקת את זה.
אורית סטרוק: מה זאת אומרת "מקובל"?
דוד רותם: ההסתייגות הזאת נרשמה.
אברהם מיכאלי: הוא מסביר לבד, זה בסדר.
אורית סטרוק: אני רוצה לנמק אותה במחילה.
אורית סטרוק: זה גם אסור לי?
דוד רותם: תנמקי, אבל מהר.
יריב לוין: היושב-ראש, אני מבקש הצעה לסדר.
יריב לוין: לנמק הסתייגויות אפשר, אבל צריך לתחום בזמן ושהעסק יתקדם.
יריב לוין: אי-אפשר לעבוד כך.
אורית סטרוק: יריב, עם כל הכבוד - - -
אברהם מיכאלי: אתם לא נותנים לה לדבר.
אברהם מיכאלי: מה זה "זמן"?
יריב לוין: אפשר לקצוב זמן ולנמק את כל ההסתייגויות.
יריב לוין: נימוק הסתייגויות הוא לא דרך לסיכול ההתקדמות בדיון.
דוד רותם: מהרגע כל הסתייגות תנומק במשך דקה אחת בלבד.
משה גפני: איך אפשר דבר כזה?
דוד רותם: לא מוצא חן בעיניך, תלך לוועדת המדע.
משה גפני: אי-אפשר בדקה אחת.
דוד רותם: תעביר את זה לוועדת המדע.
משה גפני: אתה רוצה, אני אעביר את החוק לוועדת המדע.
יריב לוין: חבר הכנסת גפני, אתה יודע אפילו ב-30 שניות.
משה גפני: אני לא יודע שום דבר, אני רוצה להגיש הסתייגויות, אני רוצה לנמק אותן.
קארין אלהרר: תגיש.
דוד רותם: אתה תנמק אותן בדקה אחת.
משה גפני: דקה אחת – דקה אחת.
משה גפני: דקה אחת, בסדר.
איילת שקד: אלעזר, בעניין הגיורים של צה"ל.
איילת שקד: זה שלא כתוב עריכת גיורים בצה"ל, היום בעצם הגיורים בצה"ל כפופים לרבנות הצבאית הראשית?
אורית סטרוק: הוא רוצה לשנות את המצב הקיים.
איילת שקד: לא, שנייה.
איילת שקד: אני רוצה להבין רגע.
אלעזר שטרן: איילת, זה לא הזמן להבין.
אלי בן-דהן: אני אסביר לך.
איילת שקד: אני רוצה להבין זה נושא מהותי.
איילת שקד: זה באמת מעניין אותי.
דוד רותם: איילת, זה כתוב בחוק.
אלעזר שטרן: יכולת להבין את זה קודם.
איילת שקד: אני רוצה להבין את זה באמת עכשיו.
איילת שקד: מה כתוב בחוק?
דוד רותם: עריכת הגיורים בצה"ל.
איילת שקד: אני רוצה לדעת מה המצב היום ומה הפער בין אלעזר שטרן לרב אלי.
אלי בן-דהן: היום הרב הראשי לישראל הוא גם האחראי על הגיור בצה"ל.
איילת שקד: ומה שאלעזר רוצה - - -
אלי בן-דהן: מה שאלעזר רוצה, הוא רוצה להוציא אותו מזה.
איילת שקד: אבל אלעזר אמר שהוא מוכן גם ככה שהגיורים ייחתמו על-ידי הרבנות הראשית.
אלי בן-דהן: אז אין בעיה.
אלי בן-דהן: אם הוא יסכים לתיקון - - -
אברהם מיכאלי: יש הבדל בין מה שהוא אומר לבין מה שכתוב כאן.
אורית סטרוק: סליחה, הוא חוזר בו מכל הסיכומים - - -
איילת שקד: שנייה, אורית.
דוד רותם: אז הוא חוזר מכל הסיכומים.
דוד רותם: את נותנת עכשיו הרצאות?
דוד רותם: יש לך דקה לנמק הסתייגות.
אורית סטרוק: עוד לא התחלתי לנמק, כי מה שקרה שאנשים אחרים לקחו את רשות הדיבור שלי, עם כל הכבוד - - -
דוד רותם: יש לך דקה לנמק כל הסתייגות.
איילת שקד: רגע, דודו - - -
דוד רותם: איילת, סליחה, לא תמשכו את הזמן.
דוד רותם: אני אצביע - - -
איילת שקד: דודו, אני לא מושכת את הזמן, אני מנסה להבין על הרבנות הצבאית הראשית, אם יש פה משהו שונה ממה שיש היום.
איילת שקד: אתה אומר שלא, אתה אומר שלא, אז אתם מסכימים.
איילת שקד: אז מה הסיפור?
אלי בן-דהן: אם הוא מוכן לנוסח הזה, אין בעיה.
אלי בן-דהן: עריכת הגיורים בצה"ל, בבקשה.
יריב לוין: הסיפור שהרב יוסף לא חתם על האישור.
יריב לוין: זה הסיפור.
אורית סטרוק: הוא לא מוכן.
אורית סטרוק: אתה מוכן להסתייגות הזאת, אלעזר?
משה גפני: אין שום סיכומים.
איילת שקד: אין כאן הבדל במהות, אלעזר.
איילת שקד: מה זה משנה?
קארין אלהרר: אז זה לא משנה.
קארין אלהרר: נו, איילת.
איילת שקד: אין כאן שום הבדל מהותי.
אברהם מיכאלי: רוצים לשנות את הנוסח.
אלי בן-דהן: אני אסביר, איילת, שנייה.
אלי בן-דהן: למה ההסתייגות של אורית?
אלי בן-דהן: כי הנוסח שעבר בקריאה הראשונה היה כתוב ככה: "פיקוח על תהליך הגיור בצבא ההגנה לישראל", בלי המילה "מינהלי".
אלי בן-דהן: כך הצבענו בקריאה הראשונה.
אלי בן-דהן: ביום חמישי הופץ באתר הוועדה נוסח חדש, שבו הוספה המילה "מינהלי", שהיא מעקרת - - -
איילת שקד: אבל אם בפסקה (4) מורידים את המילה "מינהלי", לא צריך את ההסתייגות שלך?
אלי בן-דהן: איפה בפסקה (4)?
<אברהם קטלן: פסקה (3).
איילת שקד: אצלי זה (4).
דוד רותם: זה (3).
אלי בן-דהן: זה (4).
איילת שקד: אם יהיה כתוב "פיקוח על תהליך הגיור בצבא ההגנה לישראל", זה מייתר את ההסתייגות שלך?
אלי בן-דהן: זה מייתר.
איילת שקד: אלעזר, אתה מוכן לזה?
אלעזר שטרן: איילת, אמרתי לך קודם.
אלי בן-דהן: ככה זה גם עבר בקריאה הראשונה.
איילת שקד: מה?
אלעזר שטרן: אמרתי לך קודם.
אלעזר שטרן: לצערי הרב ההתנהגות שלכם כאן היא לא כזאת שמזמינה דיון אמיתי.
איילת שקד: טוב, יאללה.
איילת שקד: אם אתה חושב שככה יעבור חוק גיור בישראל, בלי שאתה מוכן לדבר על שום מילה ושום סעיף, רק כי אלעזר שטרן רוצה, אתה טועה.
איילת שקד: אנחנו מוכנים ללכת אתך, מוכנים לתאם אתך, אבל אנחנו לא מוכנים שתתנהג כך.
דוד רותם: איילת, הוא לא טועה.
דוד רותם: זה יעבור ככה.
אלי בן-דהן: טוב, יעבור.
אלי בן-דהן: נראה.
אורית סטרוק: אני יכולה לנמק את ההסתייגות שלי בבקשה?
קארין אלהרר: את עושה את זה כבר שלוש שעות.
אורית סטרוק: עוד לא פתחתי את הפה.
דוד רותם: יש לך דקה לנמק את ההסתייגות שלך.
אורית סטרוק: שכחתי שזה אתה עכשיו.
משה גפני: אתה לא יכול להגביל לדקה.
דוד רותם: לא מוצא חן בעיניך, תגיש ערר.
משה גפני: זה לא מוצא חן בעיני.
דוד רותם: אז לא מוצא חן בעיניך.
דוד רותם: בסדר, הפסקתי לשאול אותך.
משה גפני: אף פעם לא שאלת אותי.
דוד רותם: נכון, ואני גם לא מתחשב במה שאתה אומר.
משה גפני: זה הדדי.
משה גפני: אדוני היועץ המשפטי, ככה אפשר להעביר חוק, לנמק הסתייגות בדקה ועם הסתייגויות מהותיות?
הלשכה המשפטית: ליושב-ראש יש הסוברניות להחליט איך לנהל את הישיבה.
הלשכה המשפטית: יושב-ראש הישיבה - -
אברהם מיכאלי: זה לא מה שכתוב בתקנון.
הלשכה המשפטית: - - הוא סוברני להחליט איך לנהל את הישיבה וכמה דקות לקצוב לכל דובר.
משה גפני: דקה להגשת הסתייגות מהותית?
דוד רותם: בעוד חצי דקה אתה בחוץ.
משה גפני: כל הכבוד...
דוד רותם: הלוא דבר.
משה גפני: את הבנת?
משה גפני: זה דיון על הגיור.
מרב מיכאלי: זה לא דיון על הגיור.
משה גפני: הבעיה בכל הסיפור הזה שכאשר יש עתיד רוצה משהו, היא מאיימת בפרישה מהקואליציה.
משה גפני: הבית היהודי לא עושה את זה.
משה גפני: ועל זה אמר שלמה המלך "חכמת המסכן בזויה" – יש לך דקה להסתייגות, ואם לא, הוא מוציא אותך.
משה גפני: זה התהליך פה, שלא תהיה לכם טעות.
משה גפני: אם אתם לא קמים ואומרים: אנחנו פורשים מקואליציה, יש לכם גיור כמו שאלעזר שטרן רוצה, נגד הרבנים הראשיים, נגד הרבנים שלכם, נגד הרבנים שלנו, נגד בתי הדין.
משה גפני: זה מה שיהיה.
אלי בן-דהן: לא יהיה.
משה גפני: השפה שמדוברת פה היא רק מדוברת בצורה הזאת – אני פורש מהקואליציה.
משה גפני: אתם בכלל לא צד במשחק.
דוד רותם: אנחנו נשמח שתפרשו מהקואליציה.
משה גפני: אתם לא צד במשחק, אתם הגשתם חוק משילות, ובעזרת השם לא תעברו את אחוז החסימה.
משה גפני: בסדר גמור.
משה גפני: אתם לא צד.
דוד רותם: העיקר שבוז'י הרצוג יהיה ראש הממשלה.
משה גפני: אתם פה באופן זמני, עד סוף הקדנציה.
משה גפני: אחרי זה אתם לא עוברים את אחוז החסימה שלכם.
משה גפני: אני אחליט מי יהיה ראש ממשלה, לא אתה, מכיוון שאתה לא תהיה כאן.
דוד רותם: גם אתה לא תהיה פה.
משה גפני: אני אהיה ועוד איך, בעזרת השם.
משה גפני: אם לא אני, אז הבאים אחרי, ואנחנו נחליט מי יהיה ראש הממשלה.
אורית סטרוק: - - - מה תעשה סיעת הבית היהודי.
משה גפני: לא אמרתי, אני לא מתערב.
משה גפני: אני יושב על הטריבונה, אני רק אומר מה אני רואה מולי.
דב ליפמן: לא עשיתם את זה בקואליציה.
דב ליפמן: .. לא איימתם בכלל.
אורית סטרוק: היושב-ראש, אני אומרת לפרוטוקול, כי סימנו לי שזה לא נכנס.
אורית סטרוק: יושב-ראש הקואליציה שיושב לשמאלך יודע מצוין מה תעשה הסיעה שלנו אם החוק הזה עובר - - -
אורית סטרוק: עכשיו אני יכולה לנמק את ההסתייגות שלי סוף-סוף, אחרי שקטעו אותי 80,000 פעם?
משה גפני: יש לי הסתייגויות.
דוד רותם: אחר-כך תסתייג על הכול.
אורית סטרוק: אפשר להגן על זכות הדיבור שלי פעם אחת?
אורית סטרוק: אחרי שאתה מצמצם אותה אתה יכול גם להגן עליה?
דוד רותם: אני מגן עליה.
דוד רותם: את עכשיו מדברת.
אורית סטרוק: מטרת ההסתייגות היא להבהיר שתהליך הגיורים בצה"ל יהיה גם הוא כפוף לכל מערך הגיור, ולא יהיה תהליך עצמאי, גם מבחינה הלכתית, ושהפיקוח של מערך הגיור על התהליך הזה לא יהיה רק פיקוח מינהלי, הוא יהיה פיקוח הלכתי, הוא יהיה פיקוח שנוגע לכל תהליך הלמידה לקראת הגיור, לכל תהליך הגיור לכל אורכו, ולמעשה לא יהיה הבדל מהותי בין הגיורים בצה"ל לבין הגיורים בהליך האזרחי.
אורית סטרוק: הדבר הזה הוסכם על חבר הכנסת אלעזר שטרן, הוסכם, והמילה הזאת הורדה בתיאום עם חבר הכנסת אלעזר שטרן מהצעת החוק במתכונת שבה היא עלתה לקריאה הראשונה, וכך הצבענו עליה בקריאה הראשונה, כולנו במליאה.
אורית סטרוק: ועכשיו בגחמה פרטית שלו, בשיגעון גדלות שהוא מנהל פה את העולם, זה נכנס בחזרה.
אורית סטרוק: אז אנחנו עומדים על ההסתייגות הזאת ואנחנו מבקשים להצביע בעדה.
דוד רותם: האם כשכתוב "עריכת הגיורים בצה"ל", זה לא פותר את הבעיה?
איילת שקד: זה פותר.
איילת שקד: זה מה שאמרתי, לכן זה בהסתייגות שלה.